K‑ispravljački-dijalog
K‑ispravljački-dijalog služi za upravljanje dijagnostičkim porukama pri izvršavanju. Poseduje jednostavni i puni režim.
Da biste mogli išta da menjate, Bez ispravljačkog izlaza mora biti prazno.
Samo za programe koji koriste biblioteku kdelibs4support Radnih okvira KDE‑a.
kDebug() je prevaziđeno u Radnim okvirima KDE‑a 5, u korist Qt‑ovog ugrađenog beleženja po kategorijama (vidi QLoggingCategory). Koristite naredbu kdebugsettings da uključite i isključite qCDebug().
jednostavni režim 	 Ako prosto pokrenete kdebugdialog5, dobićete spisak „oblasti“ za uključivanje ili isključivanje. Poziv kDebug(oblast) u kodu prikazaće nešto u ispravljačkom izlazu samo ako je data oblast uključena.
Zapazite da se kWarning, kError i kFatal uvek pojavljuju — ova postavka se ne odnosi na njih.
Unošenjem niske za poklapanje u polje pretrage pri vrhu spiska možete filtrirati prikazane oblasti. Koristite dugmad ispod spiska da izaberete ili poništite izbor svih stavki u prikazu (oblasti koje se ne vide neće biti zahvaćene), ili zadajte ispravljački izlaz za pojedinačne stavke popunjavanjem kućice do njih.
puni režim 	 Ako pokrenete kdebugdialog5 uz opciju --fullmode, tada za svaki stepen kritičnosti možete zasebno definisati šta treba da se uradi sa dijagnostičkom porukom tog stepena, i isto za svaku ispravljačku oblast.
U punom režimu, prvo birate ispravljačku oblast koja vas zanima sa spiska na levoj strani dijaloga. Možete iskoristiti i polje za pretragu na vrhu spiska.
Potom možete nezavisno postaviti izlaz za razne tipove poruka:
Informacija
Upozorenje
Greška
Kobna greška
Za svaki tip možete postaviti sledeće:
Izlaz u: 	 U ovom padajućem spisku birate da li će se poruke ispisivati u: Fajl, dijalog s porukom, školjku (tj. stdgr.) ili sistemski dnevnik. Nije dobro da šaljete kobne poruke u sistemski dnevnik, osim ako ste baš vi sistem-administrator. Podrazumevano je školjku.
Ime fajla: 	Uključeno kad ste kao izlaz izabrali fajl, i navodi ime tog fajla (relativno prema tekućoj fascikli). Podrazumevano je kdebug.dbg.
Sem ovoga, možete popuniti i kućicu Obustavi pri kobnoj grešci. U tom slučaju, ako je izlaz dijagnostička poruka sa stepenom kritičnosti KDEBUG_FATAL, posle izdavanja poruke program se obustavlja uz SIGABRT.
Kad zatvorite dijalog pritiskom na dugme U redu, načinjene izmene odmah se primenjuju i upisuju u fajl $XDG_CONFIG_HOME/kdebugrc (podrazumevano ~/.config/kdebugrc). Ako pritisnite Odustani, izmene se odbacuju i vraćaju stari unosi.
Zasluge za prvobitnu verziju K‑ispravljačkog-dijaloga pripadaju Matijasu Kaleu Dalhajmeru.
Preveo Dragan Pantelić falcon-10@gmx.de.